ლორინი

ლორინ ზინებ ნორა ტალჰაუი (; დ. 16 ოქტომბერი, 1983, სტოკჰოლმი) — შვედი მომღერალი და სიმღერების ავტორი. მან შვედეთი ევროვიზიის სიმღერის კონკურსზე ორჯერ 2012 და 2023 წელს  სიმღერებით „Euphoria“ და „Tattoo“ წარადგინა და ორივე ჯერზე გამარჯვება მოიპოვა. ის მეორე შემსრულებელია (ჯონი ლოგანის შემდეგ) და პირველი ქალი, რომელმაც ორჯერ მოიგო კონკურსი.

 ბიოგრაფია 
ლორინი 2004 წელს სატელევიზიო შოუ Idol-ში მონაწილეობდა, სადაც მეოთხე ადგილი დაიკავა. მომდევნო წელს მან გამოუშვა თავისი პირველი სინგლი, „The Snake“, ჯგუფ Rob'n'Raz-თან ერთად და გახდა ტელეწამყვანი TV400-ზე. რამდენიმე შვედური რეალითი სატელევიზიო შოუში სეგმენტპროდიუსერად და რეჟისორად მუშაობის შემდეგ ის შვედეთის შიდაშესარჩევი კონკურსის, Melodifestivalen 2011-ის მონაწილე, სიმღერით „My Heart Is Refusing Me“ ხდება, სადაც ფინალურ შეჯიბრზე დამარცხდა.

მომღერალმა 2012 წლის Melodifestivalen-შიც სიმღერით „Euphoria“ მონაწილეობდა. ლორინმა კონკურსი 268 ქულით მოიგო და ქვეყანა ევროვიზია 2012-ზე წარადგინა, რომელიც აზერბაიჯანის დედაქალაქში, ბაქოში იმართებოდა.

372 ქულით 2012 წლის ევროვიზიის გამარჯვებული სწორედ შვედეთი ხდება. მან მონაწილე 42 ქვეყნიდან ყველაზე მეტი 12 ქულა (უმაღლესი ქულა) მიიღო და გახდა ევროვიზია 2013-ის მასპინძელი.

ლორინის სიმღერა „Euphoria“ მსოფლიო ჩარტების ლიდერი გახდა.

მომდევნო წლების მანძილზე მომღერალი არაერთი პროექტისა თუ შოუს ჟიურის წევრი იყო.  მისი ახალი ალბომის Heal-ის პოპულარიზაციისთვის ის სხვადასხვა ქვეყნის ცნობილი შოუების სტუმარი იყო, როგორიცაა: პოლონური Must Be the Music 2012, The Voice of Holland, მან ევროვიზია 2013-ის გახსნით ცერემონიაზე „We Got the Power“ შეასრულა.

შვედი მომღერალი 2017 წელს კვლავ მონაწილეობს შიდაშესარჩევ კონკურსში - Melodifestivalen 2017-ში სიმღერით „Statements“, მაგრამ ფინალურ ეტაპამდე მეორე შანსის ტურიდან გამოეთიშა კონკურსს. 

2021 წლის მარტში Loreen-მა გამოუშვა თავისი პირველი შვედური სინგლი „Sötvattentårar“ და იმავე წლის ბოლოს დაიწყო შვედური ტურნე.

2022 წლის 30 ნოემბერს ცნობილი გახდა, რომ მომღერალი მეოთხედ იასპარეზებდა შიდაშესარჩევ კონკურსში, სიმღერით „Tattoo“. ლორინმა melodifestivalen 2017 177 ქულით მოიგო და შვედეთი 2023 წლის ევროვიზიის სიმღერის კონკურსზე, ლივერპულში წარადგინა.

ლორინმა სიმღერით „Tattoo“ ევროვიზია 2023 583 ქულით მოიგო, რითაც შვედეთმა მოიპოვა მეშვიდე გამარჯვება სიმღერის კონკურსზე და ლორინი გახდა პირველი ქალი და მეორე შემსრულებელი, რომელმაც ორჯერ მოიგო კონკურსი.

პირადი ცხოვრება

ლორინი ურთიერთობაში იყო 2004 წლის Idol-ის გამარჯვებულ დანიელ ლინდსტრომთან 2004-2006 წლებში.
2017 წლის დასაწყისში ლორინმა განცხადა, რომ ის ბისექსუალია.Swedish Eurovision star Loreen came out as bisexual  PinkNews, 4 februari 2017]

 სქოლიო 

კატეგორია:ევროვიზიის კონკურსანტები
კატეგორია:შვედი მომღერლები
კატეგორია:დაბადებული 1983
კატეგორია:ბერბერები
კატეგორია:ევროვიზიის გამარჯვებულები
კატეგორია:დაბადებული 16 ოქტომბერი
კატეგორია:ცოცხალი ადამიანები